tomron87/hebrew-wikipedia-sentences-corpus huggingface dataset:
בשלוש העונות הראשונות, כמו גם בעונה של הסדרה המחודשת ובמתקן השעשועים, ארבעת האזורים היו: האזור האצטקי (כפר עתיק בין הריסות), האזור העתידני (סביבה המדמה תחנת החלל), אזור ימי הביניים (טירה שבה המארח מתגורר, כביכול), והאזור התעשייתי (מפעל כימי של ימינו).
החל מהעונה הרביעית, האזור התעשייתי הוחלף באזור ימי (סיפונה של הספינה הטרופה S.S.
המבוך עצמו לא היה ממש מבוך, אלא ארבעה אזורים המחוברים זה לזה, עם "כיפת הקריסטל" במרכז.
הכיפה הייתה קריסטל גאומטרי ענק עשוי זכוכית אקרילית, שבו התבצעה המשימה האחרונה של המשחק.
על מנת שתתאפשר לשחקנים הכניסה אל האזורים השונים, היה עליהם לבצע אחת מתך מגוון של מטלות, ביניהן לחתור בסירת משוטים (באזור האצטקי), לפתוח שער מבצר כבד (באזור ימי הביניים), לענות על שאלות של מחשב חכם (באזור העתידני) או לטפס על סולם חבלים (באזור הימי).
צוות המתמודדים מתחילים את המשחק באחד מארבעת אזורי הזמן, ועוברים דרך כל ארבעת האזורים עם כיוון השעון או נגד כיוון השעון.
בכל אחד מהאזורים בהם הם מבקרים, השחקנים מבצעים 3–4 משימות מסוגים שונים.
לאחר ששיחקו בכל ארבעת האזורים, הצוותים נכנסים אל "כיפת הקריסטל".
בכל אחד מפרקי שש העונות הראשונות, כל צוות הורכב משלושה גברים ושלוש נשים, בגילאי 16–40, מתוכם נבחרו לקבוצה קפטן וסגן.
הקבוצות הורכבו על ידי צוות ההפקה ולא הכירו זה את זה לפני מועד הצילומים.
מכירים אחד את השני לפני שהן מופיעות על הצג.
38,000 בקשות הוגשו להשתתפות בעונה האחרונה של הסדרה.
כל המשתתפים שיחקו יחד, זה עם זה ולא זה נגד זה, כאשר קפטן הקבוצה מחליט מי מהם משתתף בכל משימה שעומדת בפני הקבוצה.
בזמן שאחד מחברי הקבוצה היה מבצע משימה, שאר חברי הצוות היו צופים בו, בין אם באמצעות צגים המוצבים מחוץ לחדר המשימות, או דרך חלונות, ולהעניק עזרה או קריאות עידוד.
משנת 2016 ואילך הפורמט שונה מעט, וכל קבוצה מורכבת מחמישה חברים, ולא שישה, וחברי הקבוצה כבר מכירים זה את זה מראש, ואינם זרים שצוות ההפקה ציוות יחדיו.
כמו כן, המנחה הוא זה שבוחר את קטגוריית המשחק של כל משימה, ולא הקפטן.
בכל משימה משתתף מתחרה אחד, הנכנס לחדר נעול לבצע את המשימה בעצמו, ובמידה ויסיימה בהצלחה - יתוגמל בקריסטל אחד.
לפני הכניסה לחדר, המנחה מסביר לשחקן מהי מגבלת הזמן לביצוע המשימה או חוקי משחק מיוחדים (אם יש כאלו באותו חדר).
לאחר שהמתחרה נכנס לחדר, נסגרת הדלת מאחוריו וננעלת על ידי המנחה, ושעון-עצר מתחיל לפעול.
ישנן ארבע קטגוריות של סוגי משחק:
משחקי מיומנות הבודקים זריזות ודיוק, כגון קליעה למטרה וכדומה.
משחקים פיזיים הבוחנים מהירות וכוח, כגון טיפוס על חבלים, גלישה על חבל וכדומה.
משחקי חשיבה העשויים לכלול פאזלים ב-2D או ב-3D, חידות היגיון וכדומה.
משחקי מסתורין, הכוללים משחקים שלא מתאימים לאף אחת מהקטגוריות הקודמות, כגון משחקי "חפש את המטמון" למציאת קריסטל המוחבא בחדר באמצעות רמזים.
חלק מהמשחקים עוצבו בהשראת משחקי ילדים מוכרים, כגון פאזלים, חידות חיתוך והרכבה או משחקים הנפוצים בירידים.
ככל שהתקדמו עונות הסדרה, המשחקים הפכו למשוכללים יותר ויותר.
בעונות 1–4, המספר הכולל של משחקים שכל צוות הספיק לשחק בארבעת אזורי המבוך נע בין 14 ל-16. כתוצאה מכך, ריצ'רד אובריין נהג פעמים רבות לעודד את הצוותים להזדרז.
בעונות 5–6 מספר המשחקים לכל פרק הופחת לכ-13.
אחת מהסכנות העומדות בפני המתמודדים בתוכנית היא להינעל בתוך חדר המשחק.
ישנן שתי דרכים בהן מתחרה עלול למצוא עצמו נעול:
חריגה ממגבלת הזמן: במהלך כל משחק, המתחרה מסתמך על צעקותיהם של המנחה ו/או חברי הצוות שמחוץ לחדר המשימה, על מנת לדעת כמה זמן עוד נותר עד להשלמת המשימה.
אם המתחרה איננו מצליח לצאת מחדר המשחק בתוך מגבלת זמן, המארח משאיר את הדלת סגורה היטב ואת המתחרה נעול מאחוריה.
"נעילה אוטומטית": בחלק מהמשחקים, המתחרה עלול למצוא עצמו נעול על ידי ביצוע עבירה על כללי המשחק של חדר מסוים.
בדרך כלל, באמצעות הפעלת אזעקה שלוש פעמים או נגיעה ברצפה (במשחקים בהם על איסור על כך).
אם המתחרה מבצע עבירה, הוא ננעל באופן מיידי בחדר, גם אם כבר השיג פיזית את הקריסטל.
בעונות מאוחרות יותר, היו משחקים בהם למתמודדים לא הייתה אפשרות לצאת מהחדר ללא הקריסטל; בדרך כלל הדרך אל הקריסטל הייתה נגישה, אולם הדרך אל היציאה הייתה חסומה.
כל מתמודד שננעל בחדר לא היה מורשה להמשיך ולהשתתף במשחק, עד אשר קפטן הקבוצה בחר לקנות את החופש שלו במחיר של אחד מהקריסטלים שבהם הקבוצה זכתה קודם לכן.
פדיון המתחרה הנעול היה יכול להיעשות בכל עת, על ידי השארת קריסטל בחדר המשחק בו ננעל המתחרה.
חלק מהמשחקים בתוכנית הם יוצאי דופן, מהבחינה שהם שברו את התבנית של המשחקים שהצופים התרגלו להניח שהם המשחקים "הרגילים" של התוכנית.
בין משחקים יוצאי דופן אלו ניתן למנות את המשחקים הבאים:
רק משחק אחד בלבד בתולדות התוכנית כלל יריב, במשחק באזור העתידני, בו המתמודדים נאלצו לירות לעבר רובוט אשר ירה בחזרה.
לעיתים נדירות, המתמודדים קיבלו את הקריסטל לידיהם עוד לפני השלמת המשימה: המתמודד נכנס אל תוך חדר המשחק, לקח לידיו את הקריסטל, והדבר הפעיל מלכודת אשר מנעה את היציאה של המתחרה מהחדר עד אשר השלים את המשימה שבחדר.
משחק 'מציאות מדומה' המחייב ניווט זהיר סביב מבוך ממוחשב.
מדי פעם, טעויות של מתחרה במהלך משימה ביטלו את ההתקדמות הקודמת שלו.
לדוגמה, במשחק שבו היה על המתמודד לקלוע מספר כדורים אל תוך סל - כל כדור שנזרק והוחטא קוזז מסך הכדורים שנקלעו בהצלחה.
בגרסת השעשועון המחודש, משחק חידותיה של מאמזי התקיים ללא מגבלת זמן, ובכך הפך למשחק היחיד בתולדות התוכנית שלא היה מוגבל בזמן.
עם זאת, משחק זה הפך למשחק נעילה אוטומטי, במידה והמתמודד לא יצליח לפתור לפחות 2 מתוך 3 חידותיה של מאמזי.
לאחר שביקרו בכל ארבעת אזורי המבוך, המנחה מוביל את המתחרים, למעט אלו שעדיין נעולים בחדרי משימה, אל "כיפת הקריסטל" - העתק ענק בגובה של כ-5 מ' של אחד מקריסטלי הזמן של המשחק, המוקף בחפיר מעגלי מלא מים באורך של כ-3.5 מ'.
אחת מהדפנות המשולשות של כיפת הקריסטל משמשת כדלת, הנפתחת ונסגרת על מנת לאפשר לצוות המתמודדים להיכנס פנימה (או לצאת).
לאחר שהצוות נכנס פנימה והדלת נסגרת מאחוריו, המנחה צועק בקול רם: "Will you start the fans, please!" (הפעילו את המאווררים, בבקשה!), ולאחר מכן שישה מאווררים הממוקמים בתחתית כיפת הקריסטל מופעלים, ובכך גורמים לשטרות בצבעי זהב וכסף להתעופף ולהתערבל בתוך כיפת הקריסטל.
לאחר מכן, המנחה נושף במשרוקית על מנת להתחיל שעון עצר.
מטרת הקבוצה היא לתפוס בידיהם את השטרות המוזהבים, ולהכניס אותם, דרך חריץ, אל תוך מכל פלסטיק שנמצא על אחת מהדפנות החיצוניות של כיפת הקריסטל.
על המתמודדים לאסוף לפחות 100 שטרות מוזהבים על מנת לנצח במשחק ולזכות בפרס, אולם מספר השטרות הכסופים הנצברים מקוזז ממספר השטרות המוזהבים.
בעונה הראשונה, צבירה של בין 50 ל-99 שטרות מוזהבים זיכתה את המתמודדים בפרס משני, אך לא כך בעונות שלאחר מכן.
בתוכנית מיוחדת לחג המולד, בהשתתפות ילדים, הקבוצה זכתה בפרס ללא קשר לביצועים בכיפת הקריסטל.
במקור, כל אחד מהזוכים קיבל פרס באופן אינדיבידואלי, אולם מעונה 4 ואילך המתמודדים בחרו פרס אחד משותף לכל חברי הצוות.
לעיתים קרובות, המנחה ריצ'רד או'בריאן לעג על הפרסים בתוכנית בדברי הפתיחה שלו לכל פרק, והתייחס אליהם כאל "חסרי משמעות" או "מוחצים".
בין אם זכו בפרס ובין אם לאו, כל אחד מהמתמודדים בשעשועון זכה לגביע עליו כתוב "I Cracked the Crystal Maze" ("פיצחתי את מבוך הקריסטל").
גביע זה היה פרס ניחומים עבור הרוב המכריע של הקבוצות שלא זכו בפרס הגדול: רק 22% מקבוצות (19 מתוך 84) הצליחו לזכות בפרס הגדול.
במהדורת הסלבריטאים של שנת 2016, ששיחקה בקמפיין למען מאבק במחלת הסרטן "Stand Up to Cancer", הקבוצה שיחקה על מנת לזכות בפרס כספי של 15,000 ליש"ט, שנועד לתרומה.
המנחה הוא מי שמוביל צוות השחקנים בין אזורי המשחק השונים, והוא משמש כשופט לכל משחק (לרוב, באמצעות נעילות המתמודדים החורגים מהגבלות הזמן).
הוא גם מספק סיוע ספציפי לקבוצה במהלך המשחק, בדרך כלל לאחר שחבר הצוות המבצע משימה משקיע זמן רב מדי ולא מצליח להשלים את המשימה.
בזמן ביצוע המשימות השונות, בעוד יתר חברי הצוות מתקבצים מסביב לחדר המשימה ומביטים דרך חלונות החדר או באמצעות צגים, המנחה משוטט לאיטו ומספק מונולוגים כשהוא מביט ישירות אל המצלמה.
אביזרים שונים מפוזרים ברחבי המבוך, ומאפשרים למנחה למצוא אותם, לדבר עליהם או לעשות בהם שימוש.
כמו כן, המנחה נוהג לספר סיפורים בדיוניים אודות אזורי המבוך השונים והדמויות ש"מתגוררות" בו.
על פי מקורות מתוך ההפקה, מנהג של המנחה החל כאשר או'בריאן החל להתלוצץ עם הצלם, במהלך הצילומים.
לאחר שמפיקי התוכנית צפו בצילומים והבינו כי יכולותיו של או'בריאן לתרום לתוכנית, "הם ביקשו ממנו לעשות את זה כל הזמן".
על פי או'בראיין, כשהוא מסתכל היישר אל תוך המצלמה, הדבר הופך, בלא יודעין, את הקהל בבית ל"שותפיו".
ריצ'רד או'בריאן הביא עמו סגנון מיוחד וייחודי.
זה התחיל עם המראה החיצוני שלו: הוא תמיד לבש מעיל פרווה ארוך (מנומר בעונות 1–2, שחור-לבן בעונות 3–4), חולצה בצבע בהיר, מכנסיים צמודים ומגפי עור ארוכים.
או'בראיין תמיד היה מסביר פנים כלפי המתמודדים, עודד אותם ובירך אותם על הצלחותיהם.
כמורה הדרך שלהם במבוך, הוא הפגין התנהגות שתוארה כ-"מדבקת ...
מתלהבת ואנרגטית", לעיתים קרובות אף צעק על המתמודדים על מנת שידביקו את הקצב שלו.
החל מעונה 2, הוא עודד את המתמודדים להשתמש בכל שנייה מזמנם ביעילות, ולעיתים קרובות הוא נזף בחריפות בכל מתחרה שראה שהוא מתלבט או מהסס במהלך ביצוע משימה.
מדי פעם הוא היה מפגין בצורה גלויה את תסכולו מביצועים נמוכים של מתמודדים בביצוע משימות; עם זאת, או'בריאן גם "נראה לעיתים קרובות כמנותק מההליכים".
רבות מן ההערות שלו היו קומיות וקלילות.
לעיתים, הוא אף סיפר בדיחות מתוחכמות הקשורות לתוכנית עצמה ולהפקתה.
על פי האנציקלופדיה המקווננת H2g2, "בדיחות מאולתרות ועקיצות קלות על הטיפשות של המתמודדים היו מספיקות כדי לשמור על הקצב ...
הוא ניהל אותו בצורה נפלאה והכניס כמות מסוימת של קאמפיות לתוך התוכנית".
באחת או שתיים מהתוכניות הרבות בהן הופיע, או'בריאן שלף מפוחית מכיסו במהלך משחק, וניגן מנגינה קצרה החוזרת על עצמה, אותה הוא כינה "מוזיקת התרגשות" ("excitement music").
בפעמים אחרות, הוא היה "מוצא" כלי נגינה אחרים במבוך, בהם עשה שימוש להפגין את כישרונו המוזיקלי, ובהזדמנויות נדירות אף פרץ לרגע בשיר.
מאמזי / מאדאם סנדרה / דודה סברינה
"מאזי" היא דמות מגדת עתידות חביבה אותה מגלמת השחקנית סנדרה קארון, שהוצגה בפשטות על ידי או'בראיין בתחילת העונה הראשונה כ-"מגדת עתידות", מבלי לציין את שמה.
כאשר מתמודד נכנס לחדרה, היא מציגה את עצמה כ-"מאדאם סנדרה".
היא הופיעה רק באזור המשחק של ימי הביניים, שנחשב ל-"ביתו" של או'בריאן, בחדר משימת "משחק חשיבה", בו חדה חידות.
אף על פי שאו'בריאן הזכיר לעיתים קרובות את השם "מאמזי", היה זה רק באמצע העונה הראשונה שהוחלט למזג לאחת את הדמויות של "מאמזי" ו-"מאדאם סנדרה".
בעונה השלישית נאמר כי מאמזי לא נמצאת, ואת מקומה מחליפה "דודה סברינה", גם היא בגילומה של סנדרה קארון.
דמותה של מאמזי חזרה בעונה הרביעית, והיא עזבה את המבוך יחד עם או'בריאן, בקטע הפתיחה של עונה 5. מאמזי חזרה שוב לפרק ספיישל לגיוס כספים למלחמת במחלת הסרטן, אך הפעם גולמה על ידי הקומיקאית מורין ליפמן.
המנחה סטיבן מרצ'נט ציין כי הוא מצא אותה "מאחור, מחטטת בפחי זבל".
בראיון משנת 2013 או'בראיין אישר כי הוא "המציא את מומזי" בעצמו.
מגדת עתידות שחדה חידות היה קונספט עבור אחד מחדרי המשחק הרגילים שפותחו על ידי צוות ההפקה של העונה הראשונה, אולם או'בריאן הוא זה ש-"בנה את הדימוי" של הדמות מנקודה זו ואילך, ומאמזי הפכה לדמות קבועה בתוכנית, במהלך 4 השנים בהם הוא היה המנחה של השעשועון.
או'בריאן אמר שחש שהדבר "מוסיף רוח שטות" לתוכנית.
או'בריאן הודיע על פרישתו מהתוכנית לאחר תום העונה הרביעית.
בשנת 1993, בתוכנית מיוחדת לחג המולד שקדמה לעליית העונה החמישית, או'בריאן הופיע בפעם האחרונה: בקטע שקדם לנעימת הפתיחה של התוכנית הוא נראה עוזב את המבוך, יחד עם מאמזי, לטובת חיים חדשים באמריקה.
בראיונות שהעניק מאוחר יותר, או'בריאן אמר כי בתקופה שבה הנחה את השעשועון היה "הרבה כיף".
בריאיון ל-BBC ב-1998 הוא אמר כי "מעולם לא העליתי על דעתי שאני אעבור בדרך המסוימת הזאת", וזה היה רק "סוג של הסחה".
הוא הסביר שאחרי ארבע שנים כמנחה השעשועון הוא חושב ש"אם אשאר כאן עוד הרבה זמן אני לא אוכל לעשות שום דבר אחר", ורמז כי עבודותיו בתחום הקולנוע באותה השנה לא היו יוצאים אל הפועל אילו היה נשאר ב-"מבוך הקריסטל".
במאמר שפורסם בעיתון "אינדיפנדנט", כתב או'בריאן כי הוא מתוסכל מיחסו של ערוץ 4 כלפי השעשועון וכלפיו, כמנחה.
או'בראיין הרגיש ש"בעלי ערוץ 4 היו צריכים לקחת אותי על הסיפון כאישיות ערוץ 4 בת קיימא ...
וכשהיה לי מספיק מ-"מבוך הקריסטל" הם היו צריכים לברר אם יש עוד משהו שהם יכולים למצוא עבורי".
לאחר עזיבתו של או'בראיין, אדוארד טיודור-פול, מנהיג הלהקה האייטיזית טנפול טיודור, החליפו כמנחה השעשועון.
מראהו של טודור-פול תוכר כ-"ג'ורג'יאני" וכלל מעיל וכותונת משוכללים, שרוולים ומכנסיים לבנים, ומכנסיים שחורים ארוכים הדומים לאלה של או'בראיין.
סגנון ההנחיה שלו היה אנרגטי בדומה לאו'בריין, אם כי קצת פחות מרוחק ויותר אוהד כלפי המתחרים מאשר או'בראיין.
בהנחייתו, טודור-פול התייחס אל המעבר בין אזורי הזמן כאל מסע בזמן.
על פי H2g2, מראהו היה "חיוור וקצת כחוש" דבר שהפך את "מבוך הקריסטל" ל-"אפל ומפחיד".
מאז שעזב את התוכנית, טודור-פול לא הביע התלהבות לשוחח על התקופה שבה עבד על התוכנית.
בתשובה לשאלות על השעשועון במהלך ראיון בשנת 2009 עבור DemonFM, הוא השיב: "אתה חייב לזכור שעשיתי את זה במשך חמישה שבועות בערך לפני שתים עשרה שנה", וגילה כי הוא צפה ב-"תוכנית וחצי" בלבד מבין כל הפרקים, והוסיף: "אז אני לא מומחה של זה".
מיד לאחר מכן הוא העביר את נושא השיחה לקריירה המוזיקלית שלו, והעיר: "בכנות, לא נשלחתי לעולם הזה כדי להנחות שעשועונים".
בתוכנית הספיישל משנת 2016 ניתן לראות תמונה של טיודור-פול תלויה באזור התעשייתי.
סטיבן מרצ'נט המנחה השלישי של השעשועון, השתתף באופן חד-פעמי במהדורת ספיישל עבור "Stand Up to Cancer" בשנת 2016. סגנון ההנחיה שלו כלל הלצות על אירועים אמיתיים והתנהגותו כלפי המתמודדים הייתה עליזה.
כאשר ערוץ 4 החליט להפיק עונה חדשה של "מבוך הקריסטל", מרצ'נט הודיע כי הוא לא ישוב לתפקיד המנחה.
בינואר 2017 פורסם כי ריצ'רד איואדי יהיה המנחה החדש של השעשועון.
אופן התנהלותו כמנחה תוארה כ-"גרסה שכלתנית יותר ואינטנסיבית יותר מאשר מוריס מוס" (דמות שגילם בסדרת הטלוויזיה הבריטית "The IT Crowd").
כשהוא לבוש בחליפה ומרכיב את המשקפיים האיקוניים שלו, איואדי מתבדח לעיתים קרובות ומספק פרשנות לאורך כל התוכנית, חלק מהבדיחות שלו הן על חשבון המשתתפים במשחק.
במהלך התוכנית, איואדי תמיד נושא עמו את "היד" (The Hand) - בובה מוזהבת של כף יד על קצה של מקל.
הוא מורה למתמודדים "לקחת את היד" כאשר הוא מוביל אותם למשחק שלהם.
הוא גם מחמיא ולוחץ ידיים עם המתמודדים עם "היד".
המפיק של התוכנית אומר שאלמנט זה נכנס לתוכנית על מנת ליצור ריחוק בין דמותו של איואדי כמנחה לבין המתחרים.
באופן אירוני, איואדי הזכיר פעם את השעשועון ב-"ביצת פסחא" של סדרת הטלוויזיה הבריטית "Garth Marenghi's Darkplace", כאשר אמר (בדמותו של דיקן לירנר) ש-"מבוך הקריסטל בא והלך.
לא נראה שוב תוכניות כאלו.
בדרכנו שלנו, אני מקווה שאנחנו תורמים לקאנון הזה".
קטע זה צולם בשנת 2006, כ-9 שנים לפני שהתוכנית חזרה עם איואדי בתפקיד המנחה.
להלן רשימת דמויות נוספות שהופיעו/מופיעות בשעשועון:
המחשב - מערכת ההפעלה של תחנת החלל שבה ממוקם האזור העתידני של המבוך; כאשר המתמודדים נכנסים אל המבוך דרך אזור זה, המחשב מספק שאלה עבור הצוות, עליה הם חייבים לענות על מנת לקבל אישור כניסה אל תוך המבוך.
בעונות 1, 3-4 היה למחשב קול גברי, שיחסו כלפי המנחה (או'בריאן) היה עוין.
בעונות 5–6 למחשב היה קול נשי, והמנחה (טודור-פול) פנה אליו בשם "ברברה".
גם בעונה 7 היה למחשב קול נשי.
האביר - בשנת 2017 הופיעה לראשונה דמותו של אביר לבוש בשריון קרב כשהוא נושא חרב, אשר שימש כשומר של אזור ימי הביניים של המבוך.
בדומה למחשב של האזור העתידני, האביר חד חידה למתמודדים על מנת לאפשר להם כניסה למבוך דרך אזור זה.
את הדמות גילמה ג'סיקה היינס.
ג'ארהד - בשנת 2017 הופיעה לראשונה דמותו של ג'ארהד , ראש חסר גוף בתוך צנצנת שצפוי למלא תפקידו דומה לזה שמילאה מאמזי כאשר ריצ'רד או'בריאן היה המנחה של השעשועון.
באחד מחדרי המשחק שבאזור העתידני שאליו נכנס אחד המתמודדים, הוא מתבקש להשיב על שלוש חידות בתחום המדע שחד לו ג'ארהד, ועשוי לזכות בקריסטל אם ישיב נכונה על לפחות שתיים מהן.
את ג'ארהד משחק אדם בוקסטון.
הנסיכה - הופיעה באחד מחדרי המשימות של אזור ימי הביניים במהלך העונה הראשונה.
מתמודדים גברים שנכנסו לחדר היו צריכים לעבור מבוך על מנת להגיע אל הנקודה שבה נמצאת הנסיכה כשהיא ישנה ולנשק אותה על מנת להעיר אותה ולזכות בקריסטל.
שומר המלך - שימש כשופט באחד מחדרי המשימות של אזור ימי הביניים בעונה ה-5, שקבע אם המתמודדים סיימו בהצלחה את המשימה, ובמידה וכן - תיגמל אותם בקריסטל.
שומרים - הופיעו בעונה ה-6, כמי שמתגוררים באזור הכפר האצטקי.
העניקו למתמודדים רמזים על מנת למצוא קריסטל באחד מחדרי המשימות.
סוהר במסיכה - נמצא באחד מחדרי המשימות של אזור ימי הביניים של המבוך.
עם כניסתו של המתמודד לחדר המשימה, הסוהר היה נועל אותו בתוך צינוק, ועל המתמודד היה להשיב נכונה על 2 מתוך 3 חידות היגיון על מנת להשתחרר מכלאו.
"מבוך הקריסטל" צולם על סט גדול מאוד, במקור בבמה H שבאולפני שפרטון שבשפרטון, סארי, אבל אחרי העונה הראשונה, הצילומים הועברו להאנגר מטוסים שעבר הסבה לאולפן צילומים, שהופעל על ידי אולפני Aces High, באסקס.
גודלו של המבוך הוא כשל שני מגרשי כדורגל, ועלות הבנייה שלו הייתה רבע מיליון ליש"ט.
בשיאה, התוכנית הייתה בעל הרייטינג הגבוה ביותר בערוץ 4, עם 4–6 מיליון צופים קבועים.
בשנת 2006 ושוב בשנת 2010, השעשועון נבחר ל-"שעשועון הבריטי הגדול ביותר של כל הזמנים" על ידי קוראי אתר האינטרנט UKGameshows.
על פי אתר זה, השעשועון הוא "שאפתני מאוד, בסיכון גבוה מאוד, אך משתלם יפה".
צילומי כל פרק נמשכו יומיים, שלושה פרקים צולמו במהלך שבוע אחד, וצילומי עונה שלמה נמשכו כחמישה שבועות; תקציבו של כל פרק עמד על כ-125 אלף ליש"ט.
ביום הצילומים הראשון, בעודם מצולמים במספר מצלמות, צוות המתמודדים היה מבצע את כל המשימות ובכך "קובע את גורלו" במשחק.
ביום הצילומים השני, שבו חברי הצוות למשימות שכבר ביצעו, וכשכבר היה ידוע להם באילו הצליחו ובאילו נכשלו, מצלמה אחת צילמה תצלומי קלוז אפ שונים של המשימות, וכן את השחקנים בתוך "כיפת הקריסטל", מנסים לתפוס שטרות מוזהבים.
צילומי כל עונה נמשכים כחמישה שבועות, כאשר שלושה פרקים מצולמים מדי שבוע.
בכל אחת מהעונות היו סדרות שונות של משחקים: עבור העונה הראשונה פותחו 37 משחקים שונים, ובין 41 ל-49 משחקים לכל אחת מהעונות שלאחר מכן.
את נעימת הנושא עבור "מבוך הקריסטל" הלחין זאק לורנס.
במנגינה זו נעשה שימוש לאורך כל שש עונות הסדרה.
אורכה המקורי של המנגינה הוא דקה אחת וחמש שניות, אולם היא קוצרה לצורך התאמת אורכה למשך הזמן של כתוביות הפתיחה וכותרות הסיום.
רמיקס על פי נעימה זו, המשמש כמוזיקת רקע לשעשועון עצמו, גם כן הולחן על ידי לורנס.
התוכנית הייתה באופן קבוע אחת התוכניות הנצפות ביותר של ערוץ 4. בשיא הפופולריות שלה, צפו בתוכנית באופן קבוע למעלה מ-4 מיליון צופים.
מספר הצופים הגיע לשיא של 5.9 מיליון עם תוכנית הספיישל לחג המולד בשנת 1992.
40% מהצופים היו ילדים בני 16 ומטה.
או'בראיין אמר שזו הייתה הפתעה גדולה עבורו, אבל ברגע שהבין את זה, הוא שינה את אופן ההופעה שלו בהתאם.
התוכנית הייתה מועמדת שלוש פעמים לפרס האקדמיה הבריטית לאמנויות הקולנוע והטלוויזיה.
המועמדות הראשונה הייתה בשנת 1992 עבור גרפיקה.
מועמדויות נוספות היו ב-1993 ושוב ב-1994 עבור תוכנית הילדים הטובה ביותר (סדרה עלילתית או תוכנית בידור), בין השאר בזכות תוכנית הספיישל של חג המולד.
כמו כן, התוכנית הייתה מועמדת גם לפרס Royal Television Society, עבור עונתה החמישית.
על פי פרשנות עכשווית, הופעתו של או'בריאן הייתה גורם המשיכה הגדול ביותר עבור צופים רבים.
בשנת 2012, בלוג הטלוויזיה והרדיו של הגרדיאן דירג את או'בריאן כאחד מששת מנחי שעשועוני הטלוויזיה האהובים ביותר, ותיאר אותו כ-"בחירה לא קונבנציונלית עבור תוכנית לא קונבנציונלית ...
[או'בריאן] נראה יותר כמו עלמה גנדרנית מאשר כמו מנחה שעשועון טלוויזיה".
בלוגר של "אינדפנדנט" התייחס ב-2012 ל-"כריזמה הליצנית" של או'בריאן בתוכנית.
על פי אתר התרבות הפופולרי "Popshifter", הוא "הצליח להפוך רעיון טוב למשהו אחר, הוא היה המדריך הנלהב שלך, הרפתקן חסר פחד עם קריצה וחיוך וסכין מילולית בגבם של המתמודדים המסכנים.
הסגנון והשנינות שלו היו גם, אך לא רק, לגלגניים, חדים אך מעולם לא מרירים".
על פי פרשנות זו, אף על פי שהופעתו של טיודור-פול כמנחה חלופי נחשבה לטובה, הייתה לו משימה כמעט בלתי אפשרית למלא את נעליו של או'בריאן, שהיה כה פופולרי.
הגרדיאן טען כי "זה לא היה מפתיע שהתוכנית ירדה אחרי עזיבתו [של או'בריאן]".
לתוכנית "מבוך הקריסטל" הייתה השפעה מתמשכת על הטלוויזיה הבריטית, והיא תוארה לא פעם כתוכנית פולחנית קלאסית, בין השאר עקב שידורים חוזרים רבים.
יוצרי תוכנית הילדים הבריטית "Jungle Run" מודים בגלוי כי הושפעו מ-"מבוך הקריסטל", בפרט המנחה האחרון של שעשועון זה, מייקל אנדרווד, שאף השתתף בעצמו כמתמודד ב-"מבוך הקריסטל" בתוכנית הספיישל הראשונה לחג המולד.
התנהגותם של המתמודדים בתוכנית, שנתפסו לא פעם כמטומטמים, הפכה לנושא חוזר בתוכניות סאטירה בריטיות שונות, מגמה שנמשכה עד אמצע שנות האלפיים.
מתקני שעשועים בהשראת "מבוך הקריסטל" בשם "The Cyberdrome Crystal Maze" הוקמו ברחבי הממלכה המאוחדת, בדרך כלל בסמוך לאולמות באולינג גדולים ובמשחקיות וידאו.
המתקן איפשר למעריצי השעשועון "לשחק" בעצמם במבוך הקריסטל, בגרסה ממוחשבת.
במשחק היו מספר הבדלים לעומת גרסת הטלוויזיה, כגון: לא ניתן לבחור את קטגוריית המשחק שמשחקים, ואין חשש מנעילות בתוך חדרי משחק.
פרט לחמישה מתקנים שהוצבו בממלכה המאוחדת (בבלקפול, פמברוקשייר, סאות'המפטון, קובנטרי, מיידנהד), מתקן שישי נוסף נפתח ביפן.
כל המתקנים כבר אינם פעילים כיום, האחרון שבהם (פמברוקשייר) הפסיק לפעול ביוני 2010.
ביוני 2015, הודיעה "Little Lion Entertainment", חברת הפקות תיאטרון אינטראקטיבי, על מתקן שעשועים בהשראת "מבוך הקריסטל" אשר צפוי להיפתח בסוף 2015, במימון המונים באמצעות אתר האינטרנט אינדיגוגו.
המבוך החדש, הממוקם ברחוב White Lion שבמרכז לונדון, מאפשר למבקריו לרכוש כרטיסי כניסה ולשחק בשעשועון הטלוויזיה בעצמם.
ארבע קבוצות, כל אחת מלווה במדריך משלה, נכנסות בו-זמנית אל המבוך, קבוצה אחת בכל אזור, והן מבקרות בו-זמנית בכל אחד מארבעת אזורי המשחק, ולבסוף מתחרות זו מול זו בכיפת הקריסטל.
בחלק מחדרי המשימות ישנן מצלמות, המאפשרות לקהל שמחוץ למבוך לצפות בקבוצות המתמודדות.
בסוף שנת 2015 עברה הקבוצה לאזור Kings Cross, והמבוך נפתח למבקרים ב-15 במרץ 2016.
בנובמבר 2016 פורסם כי מתקן נוסף יפתח לקהל, באולפני Granada Studios שבמנצ'סטר.
גרסה זו, שנפתחה לקהל מבקרים באפריל 2017, גדולה פי שניים מגרסת לונדון; המבוך מחולק לשני אזורי זמן בלבד, והצוותים נעים במבוך אחד אחרי השני.
כמו במבוך הלונדוני, הקבוצות מתחרות זו מול זו על הניקוד הגבוה ביותר בכיפת הקריסטל, על ידי איסוף שטרות מוזהבים רבים ככל האפשר.
אך בניגוד למתקן שבלונדון, כאן הקבוצות אינן פוגשות זו את זו.
משחק מחשב המבוסס על "מבוך הקריסטל" פותח על ידי Digital Jellyfish Design והופץ בשנת 1993 על ידי Sherston Software עבור מערכת ההפעלה RISC OS של מחשבים אישי מתוצרת Acorn Archimedes ו-PC.
משחק מחשב עבור טלפונים סלולריים הופץ בשנת 2008, ובשנת 2010 הופץ משחק המיועד ל-iOS.
המשחקים פותחו על ידי Dynamo Games והם כוללים בתוכם חלק מהמשחקים שהופצו בגרסת 1993 של משחק הווידאו.
חברת הטלוויזיה הבריטית Chatsworth Television הפיצה מספר מכונות מזל המבוססות על שעשועון הטלוויזיה הפופולרי, כגון Claw crane.
בשנת 2009, חברת Cool Games יצרה גרסת תלת־ממד לאחד ממשחקי הווידאו, להפצה בממלכה המאוחדת.
המשחק החדש, המבוסס על המשחק המקורי, תוך שימוש בטכנולוגיית מסך מגע, זכה לחדירה מוצלחת לשוק הבריטי והפך לאחד מהמשחק הפופולריים ביותר שהושקו בקטגוריה זו.
בשנת 1991 השיקה MB Games משחק לוח המבוסס באופן רופף על שעשועון הטלוויזיה.
ההבדל המשמעותי ביותר בין השניים: במשחק הלוח השחקנים מתחרים זה בזה, בניגוד לשעשועון הטלוויזיה, בו השחקנים משתפים פעולה זה עם זה.
230 באוקטובר 1995פיטר ארנולדMammothספר חידותCrystal Maze A1 Poster13 ביוני 1996Mammothכריכה קשה
בשנת 1994, קלטת הווידאו "המיטב של מבוך הקריסטל" ("The Best of The Crystal Maze") הופצה למכירה לצפייה ביתית על ידי Wienerworld Presentation.
הקלטת כללה שלושה פרקים: תוכניות הספיישל של חג המולד של השנים 1992 ו-1993, ופרק אחד מהעונה הרביעית.
כמו כן, הקלטת כללה את הסרטון של או'בריאן ומאמזי עוזבים את מבוך הקריסטל.
במהלך תקופת השידורים של הסדרה המקורית, מדי מוצאי חג המולד הוקנה "תוכנית ספיישל", בה צוות המתמודדים הורכב כולו מילדים, במקום ממבוגרים.
רוב המשימות אותן ביצעו הילדים הופיעו גם כחלק מהעונות הרשמיות של הסדרה ושוחקו על ידי מתמודדים מבוגרים, אולם מספר קטן של משימות הוחלף במשימות מיוחדות, קלות יותר או ייחודיות לחג המולד.
בשנת 2016 שודרה תוכנית ספיישל חד-פעמית של השעשועון, כחלק מקמפיין למען מאבק במחלת הסרטן "Stand Up to Cancer".
כל הזכיות שנאספו בתוכנית זו, בה המתמודדים היו כולם סלבריטאים, נתרמו לצורך מחקר של מחלת הסרטן בממלכה המאוחדת.
את התוכנית הנחה סטיבן מרצ'נט והמתמודדים בה היו ריו פרדיננד (קפטן הקבוצה), מישל קיגן, ג'וני פיקוק, שרה קוקס וג'וש וידיקומבה.
התוכנית כללה הופעת קמאו של ריצ'רד או'בריאן.
תאריך צילום תאריך שידור מנחה 29 ספטמבר 2016 16 אוקטובר 2016 סטיבן מרצ'נט
עונה שנת שידור מספר פרקים שנת צילומים מנחה 1 2017 20 2017 ריצ'רד אייאואדי
"מבוך האימה" הוא סרט אימה אמריקאי אשר בוים על ידי גרגורי פלוטקין.
תסריטו וסיפורו נכתבו על ידי סת' מ' שרווד, בלייר באלטר, אקלה קופר, ויליאם פניק, כריסטופר סיי וסטיפן סוסקו.
הסרט יצא לאקרנים ב-28 בספטמבר 2018, בהפצתן של CBS פילמס וליונס גייט.
כלפי הסרט הופנו ביקורות מעורבות ושליליות, ומתקציב של 5.5 מיליון דולר, הצליח לגרוף סכום של 18.2 מיליון דולר.
"פסטיבל הגיהנום" הוא פארק שעשועים נודד בנושא אימה.
במתקן של בית הרוחות נערה מתבגרת בשם ג'ודי הולכת לאיבוד ונרצחת על ידי אדם במסכה המכונה "האחר".
שנה לאחר מכן, בליל כל הקדושים, נטלי הולכת לפסטיבל האימה יחד עם החברה הכי טובה שלה ברוק, החבר של ברוק קווין, השותפה שלו טיילור, בן זוגה אשר, והחבר הכי טוב של קווין גאווין, שדלוק על נטלי.
החבורה מחליטים להיכנס לאטרקצייה של "מבוך האימה", בית רוחות "אקסטרים" שהמבלים צריכים לחתום על חוזה לפני שהם נכנסים.
בתוך המבוך הם נתקלים בבחורה בשם בריטני שנרדפת על ידי "האחר".
החבורה חושבים שהיא חלק מהאטרקציה ולא עושים כלום כאשר היא נרצחת מול עיניהם.
נטלי מוטרדת מאירוע זה כי זה נראה לה מאוד אמיתי.
לאחר מכן ברוק רואה את האחר גונב תמונה של נטלי וגאווין מתא צילום.
אחרי שהופרד מחבריו גאווין נתקל ב"האחר" ונרצח על ידיו במכות פטיש לראש.
כאשר אינו מגיע החבורה עולים על מתקן בזוגות ונטלי נשארת לבד, בעודה בנסיעה אדם שנראה כמו "האחר" מופיע מולה ועושה הרושם שהוא תוקף אותה, אבל מסתבר שמדובר בשחקן שחלק מהאטרקציה ועובדי פארק רבים לובשים תלבושת זהה.
החבורה מתפצלת בשנית ו"האחר" רוצח את אשר כאשר דוקר אותו למוות בעינו ואז תוקף את נטלי בשירותים.
נטלי בורחת ומזהירה את המאבטחים של הפארק.
אבל הם מבטלים את החשש שלה בהנחה שמדובר בהתקף פאניקה.
נטלי מתאחדת עם ברוק וקווין והם מגלים שטיילור התנדבה השתתף באטרקציה שבמהלכה ראשה "ייערף" על ידי גליוטינה מול קהל.
נטלי מזהה שנעלי התליין זהות לנעליים של "האחר" והיא מנסה למנוע את המופע אבל המאבטחים עוצרים בעדה.
ראשה של טיילור נערף אבל מסתבר שזה היה רק טריק שערף ראש בובה.
מאחורי הקלעים "האחר" לא משחרר את טיילור והוא מחליף את הגליוטינה המזויפת באמתית.
הוא נכשל לערוף את ראשה של טיילור שמצליחה להשתחרר ולברוח.
היא מנסה לבקש עזרה ממבלי הפארק אבל כולם בטוחים שמדובר באטרקציה.
"האחר" רודף אחרי טיילור ודוקר אותה למוות ומיד לאחר מכן מסתער על קווין ודוקר למוות גם אותו.
מהומה מתחילה בפרק והמבלים בורחים בהמוניהם ליציאה.
נטלי וברוק נדחפות שוב לתוך המבוך והולכות לאיבוד שם בעוד "האחר" אחריהן.
במבוך השתיים מנסות להערים על "האחר" אבל הוא תוקף את ברוק.
נטלי מצליחה להציל את ברוק ברגע האחרון ולכאורה דוקרת אותו למוות.
כאשר המשטרה מגיעים, "האחר" נמלט.
בסוף הסרט "האחר" מגיע לביתו בפרוורים, שם בארון את המסכה שלו ותמונה של נטלי, לצד מסכות ותמונות של קורבנות קודמים שלו.
בתו הקטנה מתעוררת משנתה ורצה לחבק את אביה, שנותן לה במתנה בובת פרווה שלקח מהפארק.
אל גראהם - ביתו של הרוצח הסדרתי
סטיפן קונרוי - הרוצח הסדרתי
כבר באפריל 2017, נודע כי במאי הסרט יהיה גרגורי פלוטקין וכי הוא יוקרן בבתי הקולנוע בשנת 2018. את הסרט החלו לצלם בפברואר 2018, באטלנטה שג'ורג'יה.
הסרט יצא לאקרנים בארצות הברית ב-28 בספטמבר 2018.
בשבוע צאתו, גרף הסרט 5,130,963 מיליון דולר בארצות הברית, ו-7,211,794 מיליון דולר בעולם.
תקציב הסרט היה 5.5 מיליון דולר.
בוקס אופיס מוג'ו פרסמו כי הסרט הוא הסרט ה-6 הרווחי ביותר בשבוע צאתו.
הביקורות שהופנו כלפי הסרט ברובן היו מעורבות ושליליות.
Metacritic, העניקו לו ציון של 25 מתוך 100, על סמך 10 ביקורות.
סינמה סקור העניקו לסרט ציון C, אשר משתווה לשניים מתוך חמישה כוכבי זהב.
האתר Rotten Tomatoes העניק לסרט ציון של 47% מתוך 100% בסך הכל, על סמך 30 ביקורות.
מבוכים ודרקונים: כבוד בין גנבים הוא סרט פנטזיה-הרפתקאות אמריקאי, שנכתב ובוים על ידי ג'ונתן גולדשטיין וג'ון פרנסיס דיילי, המבוסס על משחק התפקידים הפופולרי באותו השם ומהווה אתחול לסדרת הסרטים באותו השם.
הסרט עלה לאקרנים בארצות הברית ב-31 במרץ 2023, תחת הפצתה של אולפני פראמאונט.
לפני שנכלא, הפייטן אדגין דרוויס שירת כחבר בהארפרס, מסדר שומרי השלום, עד שתלמידיו של קוסם אדום שעצר בעבר הרגו את אשתו.
מלווה בלוחמת הברברית הולגה קילגור, אדגין בוחר בדרך חיים חדשה לו ולבתו קירה על ידי פניה לעולם הגניבה, בשיתוף עם המכשף החובב סיימון אומאר, הנוכל פורג' פיצוויליאם, וחברתו המסתורית של פורג' סופינה.
בעת שפשטו על מעוז הארפרים, אדגין ניסה לגנוב "לוח התעוררות מחדש" כדי להחיות את אשתו, אך הוא והולגה נלכדו בלחש מלכודת זמן שהטילה סופינה בזמן ששותפיהם נמלטו.
אחרי שנתיים של מאסר בבית סוהר הארקטי בעל תנאים קשים, הזוג, בלי לדעת שהם קיבלו חנינה, בורחים לעיר נברוינטר ולומדים שפורג' הפך שם לשליט לאחר שאדון העיר הקודם חלה אנושות באופן מסתורי.
פורג' טיפל בקירה, ושכנע אותה שתאוות הבצע האנוכית של אדגין הובילה למעצרו.
מתגלה שסופינה היא קוסמת אדומה ויחד הם תזמרו את לכידתם של אדגין והולגה.
סופינה מצווה להוציא להורג את אדגין והולגה, אבל הם בורחים ומחליטים לשדוד את הכספת של פורג' ולהחזיר את קירה הביתה במהלך משחקים קרובים שיתרחשו בעיר עליהם הכריז פורג', כשהם צריכים את הלוח כדי להוכיח את חפותם לקירה ולהחיות את אשתו של אדגין.
משחקי הגלדיאטורים נאסרו, אבל פורג' החזיר אותם, והבטיח שהמשחקים יביאו תיירים וכסף.
אדגין והולגה מאתרים את סיימון הקוסם כדי לעזור, והוא מציע לגייס גם את דוריק, דרואידית בעלת יכולת לשנות צורה לחיות, שקהילת היער שלה נלחמת ברדיפה וכריתת עצים עליה הכריז פורג'.
כחלק מאיסוף מידע על הכספת המלכותית בנברוינטר, דוריק הופכת לזבוב וחודרת לטירה של פורג', ומגלה שלכספת יש הגנות קסומות חזקות של מורנקיינן, שסיימון לא יכול להשבית.
סיימון מציע את האפשרות ששריד קסם, "קסדת ניתוק", יכול להשבית אותם.
הם נוסעים לבית קברות ישן כדי לשאול את אבותיה של הולגה היכן למצוא את הקסדה.
סיימון מקים לתחייה את המתים עם קמע המאפשר הקמה לחיים וחמש שאלות כל מת.
הגופות חושפות שהם נתנו את ההגה לזנק יאנדאר, פלדין שברח מארצו, תאי, כשזאס טאם הפך את ת'יאנים לצבא מתים.
לא נשאלת מספיק שאלות, גופה אחת נשארת "חיה".
זנק, מכריח את אדגין להישבע כי יחלק את כל אוצר הכספת לאנשי העיר נברוינטר, מנחה את הקבוצה דרך האנדררק כדי להחזיר את הקסדה.
בעזרת המקל של בעלה החצי של הולגה שמתגלה כשרביט טלפורטציה, הם מוצאים את השריד אבל מותקפים על ידי מתנקשי תאי מתים חיים שנשלחו על ידי סופינה.
זנק נלחם במתנקשים ועוזר לקבוצה להימלט מטמברצ'אוד, דרקון אדום שמן, לפני היציאה.
סיימון מתקשה לשלוט בכוחה של הקסדה, אז הם מחליטים להשתמש בצוות כדי להיכנס לכספת במהלך המשחקים.
סיימון והולגה חודרים לדלת האטומה בקסם אך מוצאים את החדר ריק מלבד מלכודת קסומה.
סופיה, מחופשת לקירה, מכניעה את אדגין.
הקבוצה נתפסת ונאלצת להשתתף במשחקים, אך מצליחה להימלט מהאצטדיון.
דוריק מגלה שפורג' העלה את האוצר על סירה ומתכונן לברוח; הקבוצה גונבת לעצמה את הסירה ומצילה את קירה מפורג', שאיים על חייה של קירה.
כשהם בורחים, הקבוצה מבינה שסופינה ארגנה את המשחקים כדי למשוך קהל עצום ולהפוך אותם לצבא מתים באמצעות הקללה שהרסה את תאי.
הקבוצה חוזרת, מעבירה את העושר הגנוב של פורג' מהסירה עם צוות הטלפורטציה ומפיצה אותם ברחבי העיר בכדור פורח, ומושכת את האנשים מהאצטדיון לפני שהקסם של סופינה ייכנס לתוקף.
זועמת על תבוסתה, סופינה תוקפת את הקבוצה, אך סיימון מצליח לשלוט בקסם שלו ולבטל את כישוף עצירת הזמן של סופיה, מה שמאפשר לקירה להשתמש בתליון בלתי נראות אדגין והולגה נתנו לה בילדותה כדי להניח על סופינה צמיד אנטי-קסם.
סופינה נהרגת כשהותקפה על ידי דוריק בצורת דוב ולאחר מכן נמחצת על ידי פסולת נופלת, אבל הולגה נפצעת אנושות.
אדגין משתמש בטאבלט כדי להחזיר אותה לחיים, ומקבל שהוא רוצה להחזיר את אשתו רק למענו בזמן שהולגה הפכה לחלק אמיתי ממשפחתם.
דוריק מסמנת פתיחות למערכת יחסים עם סיימון.
משוחזר, הלורד הישן של נברוינטר מכריז על גיבורי הצוות של הממלכה.
זנק שולח את פורג' לבית הכלא הארקטי, שם הוא לא מצליח להימלט באופן מרהיב כמו אדגין והולגה.
כריס פיין - אדגין דרוויס, פייטן והארפר לשעבר.
לאחר שאשתו נרצחה, הוא גידל את בתו קירה עם חברתו הולגה.
בכלא עם הולגה בעקבות שוד שהשתבש, הוא מתכנן את הבריחה שלהם בתקווה להתאחד עם בתו.
מישל רודריגז - הולגה קילגור, ברברית לוחמת שגורשה משבטה בגלל שהתחתנה עם זר.
היא משמשת כאם עבור קירה ונכלאת עם אדגין.
ג'אסטיס סמית' - סיימון אומאר, מכשף חצי שדון, צאצא של הקוסם הגדול אלמינסטר אומאר.
רגה ז'אן פייג' - זנק ינדר, פלדין שנמלט בקושי מ"עלייתו לשלטון" של סזאס טאם בתאי וכתוצאה מכך "מזדקן לאט יותר מאדם רגיל".
יו גרנט – פורג' פיצוויליאם, נוכל שאפתן.
חבר לשעבר בצוות של אדגין.
מאז מאסרו של אדגין, הוא הפך לאדון נברווינטר, צבר עושר רב וקיבל ייעוץ מסופינה.
סופיה ליליס – דוריק, דרואידית שגודלה ביער נברווינטר על ידי קבוצת שדונים.
היא חברה במובלעת אזמרגד וארגנה קבוצת התנגדות נגד אדון נברווינטר שתקף את היער עבור משאביו.
קלואי קולמן - קירה דרוויס, בתו בת ה-14 של אדגין שנלקחה תחת חסותו של פורג', האפוטרופוס שלה במשך שנתיים לאחר מאסרו של אביה.
דייזי הד - סופינה, קוסמת אדומה מתאי בעלת כוחות עוצמתיים.
משמשת כיועצתו של פורג' פיצוויליאם שליט נברווינטר.
בראדלי קופר - מרלמין, בעלה לשעבר של הולגה.
ב-7 במאי 2013, אולפני האחים וורנר וחברת ההפקות של קורטני סולומון, "Sweetpea Entertainment" הודיעו על הפקת עיבוד מחודש למשחק התפקידים הפופולרי "מבוכים ודרקונים", שייכתב על ידי דייוויד לזלי ג'ונסון-מקגולדריק ויופק על ידי המפיקים רוי לי, אלן זמאן וסולומון.
יומיים לאחר ההכרזה, חברת הסברו תבעה אותם בתביעה לפיה עמלו על פיתוח סרט שיבוסס על "מבוכים ודרקונים" יחד עם סרטי יוניברסל, שיבוים וייכתב על ידי כריס מורגן.
ב-3 באוגוסט 2015, לאחר שבית המשפט דחק בחברת "Sweetpea Entertainment" והסברו להסדיר את הזכויות, הפקת הסרט התקדמה לשלבי קדם הפקה תחת הפקתם המשותפת של האחים וורנר והסברו.
ב-13 במאי 2016, נודע שהבמאי רוב לטרמן עתיד לביים את הסרט.
ב-20 בפברואר 2018, סרטי פרמאונט רכשה את זכויות ההפקה של הסרט, וקיימה משא ומתן עם הבמאי כריס מקיי והתסריטאי מייקל גריליו על בימוי וכתיבת הסרט, בהתאמה.
ב-30 ביולי 2019, נודע שג'ונתן גולדשטיין וג'ון פרנסיס דיילי מנהלים מגעים על בימוי הסרט במקום מקיי, אך שגריליו עדיין יהיה אמון על כתיבת התסריט.
ב-6 במאי 2020, הוכרז שגולדשטיין ודיילי יהיו אחראים גם על כתיבת התסריט לסרט, שיופק על ידי ג'רמי לאצ'ם.
ב־27 ביוני 2016, דווח על כך שהשחקן אנסל אלגורט נמצא במגעים על תפקיד בסרט.
בדצמבר 2020, דווח על ליהוקו של כריס פיין לסרט.
בפברואר 2021, דווח על ליהוקם של מישל רודריגז, ג'אסטיס סמית' ורגה ז'אן פייג'.
ב-2 במרץ 2021, דווח על ליהוקם של יו גרנט בתור האנטגוניסט הראשי של הסרט ושל סופיה ליליס.
באפריל 2021, דווח על ליהוקה של קלואי קולמן לצוות השחקנים.
צילומי הסרט החלו ב-12 באפריל 2021 באיסלנד, עם כ-60–70 חברי צוות הפקה, והסתיימו ב-19 באוגוסט 2021. בנוסף, צילומי הסרט התקיימו גם בבלפסט, צפון אירלנד.
הסרט עלה לאקרנים ב-3 במרץ 2023. במקור, הסרט התעתד לעלות לאקרנים ב-23 ביולי 2021, אך לאחר מכן תאריך עלייתו לאקרנים נדחה ל-19 בנובמבר 2021 על מנת לפנות את התאריך להפצת הסרט "משימה בלתי אפשרית 7".
בעקבות התפרצות מגפת הקורונה, תאריך עלייתו של הסרט לאקרנים נדחה ל-27 במאי 2022.
רבי מבורך בן סעדיה היה נגיד הקהילה היהודית במצרים בשנים 1078–1082 ו-1094–1111.
רבי מבורך נולד בעיר פוסטאט שבמצרים (אז חלק מהאימפריה הפאטמית).
רבי מבורך למד ככל הנראה אצל אביו וחכמים נוספים, ובבגרותו היה לאחד מחכמי הקהילה בקהיר ושימש כחבר מטעם ישיבה הארץ ישראלית.
בשנת 1078 נפטר אחיו הגדול רבי יהודה, ורבי מבורך ירש ממנו את משרת הנגידות והחל לשמש כמנהיגם של הקהילות היהודיות ברחבי האימפריה הפאטימית.
בשנת 1082, לאחר ארבע שנות שלטון, הודח רבי מבורך ממשרתו על ידי רבי דוד בן דניאל (בנו של גאון ארץ-ישראל רבי דניאל בן עזריה).
רבי דוד קיבל מהשלטונות הפאטמים את התואר "ראיס אל-יאהוד", אך ככל הנראה הוא לא השתמש בתואר העברי "נגיד" אלא בתארים "נשיא" ו"ראש גלות" שהגיעו לו מתוקף יחוסו לבית דוד.
רבי מבורך ורבי אביתר פעלו בשיתוף פעולה נגד רבי דוד.
כחלק מהמאבק המשותף, כתב רב אביתר מגילה שבה הוא מוחה על הדחתו של רבי מבורך ודורש שיושבו לגאונים כל הסמכויות שרבי דוד העביר לעצמו.
בגניזה נמצאה תפילה המבוססת על נוסח "ועל הניסים" .
הרב מימון משער שתפילה זו נכתבה כחלק מהמאבק על הנגידות על ידי תומכיו של רבי מבורך שציפו לנסים שיסיעו להשבתו לשלטון.
בשנת 1094, מאבקם של רבי מבורך ורבי אביתר נשא פרי והשלטונות הדיחו את רבי דוד, ורבי מבורך חזר לשמש כנגיד.
רבי מבורך נפטר בשנת 1111, ובנו רבי משה ירש ממנו את משרת הנגידות.
רבי מבורך הנהיג שסופרי בתי הדין באימפריה יכתבו בראש כל כתובה או גט שהכתובה נעשית מכוחו ובשמו של הנגיד.
כהן מעיר, שהוראה זו דומה להוראתו של הוזיר באדר אל-ג'מאלי לציין את שמו של הוזיר בראש המסמכים המשפטיים של בתי הדין המוסלמים וייתכן שמטרתם של 2 ההוראות היא לחזק את סמכותו של השלטון המרכזי על הפקידים בערי השדה.
בנוסף לכהונתו כנגיד, שימש רבי מבורך גם כרופאו של הוזיר אל-אפצ'ל.
רבי מבורך שהה זמן רב בבירה קהיר לצורך עבודתו כרופא, והשאיר חלק מהעניינים המנהליים השוטפים לטיפולם של באי כוחו שישבו בעיר פוספאט.
מתוקף כהונתו כנגיד וכרופא הוזיר היו לרבי מבורך קשרים רבים במסדרונות השלטון בקהיר ואף עם מושלי מחוזות וערים ברחבי אימפריה.
רבי מבורך השתמש בקשריו אלו לסייע לאחיו היהודים.
בגניזה שרד מכתב שנשלח לרבי מבורך על ידי רבי יהושע בן עלי החבר, שרצה להגר מקיסריה לאשקלון בשל מסעי הצלב, ומכיוון שחשש שמושל אשקלון ימנע ממנו להגר, פנה לרבי מבורך וביקש ממנו לדבר עם מושל אשקלון שלא ימנע את הגירתו.
בגניזה הקהירית שרד שיר שנכתב לכבודו של מבורך ובו הוא מובאים התארים שבהם כונה רבי מבורך על ידי בני קהילתו .
משפחתו של רבי מבורך הייתה מהמשפחות המיוחסות בקרב יהודי מצרים.
אביו רבי סעדיה בן מבורך שימש כדיין בבית הדין בפוסטט ובנוסף לכך עסק ברפואה.
אחיו הגדול רבי יהודה, שהחזיק לפניו במשרת הנגידות, היה מחכמי הקהילה והחזיק בתארים ריש כלה וחבר ושימש כרופאו של הוזיר.
לרבי מבורך היו 2 בנים, רבי משה ורבי נתנאל.
הבכור רבי משה הנגיד שימש תחת אביו כנגיד וכרופא בחצר המלוכה עד לפטירתו בשנת 1026. גם רבי נתנאל היה מחכמי ומנהיגי הקהילה ומכונה במסמכי הגניזה בכינויים "האדיר החכם" ו"בחיר הישיבה".
גם נכדיו של רבי מבורך היו מחכמי ומנהיגי הקהילה.
בתעודה מהגניזה מוזכרים "מרנו ורבנו מבורך" ו"מרנו ורבנו יהודה", שני בניו של רבי משה הנגיד, כמי שנושאים בתואר "סגני הנגידות".
נכד נוסף של רבי מבורך, יכין ברבי נתנאל, נשא בתואר "ראש הקהלות", ובגניזה נמצא שיר שנכתב לכבודו לאחר פעולת שתדלנות שעשה לתועלתם של בני הקהילה.
מבול הוא סרט קולנוע ישראלי שעלה לאקרנים בשנת 2011 בבימויו של גיא נתיב, עם רונית אלקבץ, צחי גראד, יואב רוטמן ומיכאל מושונוב בתפקידים הראשיים.
התסריט נכתב על ידי גיא נתיב ונועה ברמן הרצברג והוא בהשראת הסרט הקצר "מבול" משנת 2002 שהיה סרט הגמר של גיא נתיב בלימודיו בקמרה אובסקורה לפי תסריט של נועה ברמן הרצברג וזכה בפרס "דב הבדולח" בפסטיבל הקולנוע בברלין.
העלילה היא על בן אוטיסט החוזר הביתה מהמוסד בו שהה שנים ארוכות, למשפחה מתפרקת העסוקה בהכנות לבר המצווה של בנם.
הסרט זכה בפרס הסרט העלילתי הטוב ביותר בפסטיבל הסרטים הבינלאומי חיפה.
מיכאל מושונוב זכה בפרס אופיר לשחקן המשנה הטוב ביותר.
רונית אלקבץ הייתה מועמדת לפרס אופיר לשחקנית הראשית הטובה ביותר.
יואב רוטמן היה מועמד לפרס אופיר לשחקן הראשי הטוב ביותר.
גיא נתיב ונועה ברמן הרצברג היו מועמדים לפרס אופיר לתסריט המקורי הטוב ביותר
הסרט זכה לציון לשבח בפסטיבל ברלין 2011 (מסגרת Generation) ובפסטיבל סאלוניקי 2011, יוון (זוכה פרס הקהל בתחרות הבינלאומית ופרס "הישג אמנותי מיוחד" ליואב רוטמן, רונית אלקבץ ומיכאל מושונוב) ופרסי Asia Pacific 2011, אוסטרליה (מועמד לסרט הילדים הטוב ביותר).
משפחת רושקו גרה במושב ליד הים.
האב גידי (צחי גראד) הוא טייס של מטוס ריסוס אך מתרשל בעבודתו ומעשן גראס לעיתים קרובות עד שמנהל המנחת (שמיל בן ארי) מודיע לו שהוא מושעה מהטסה ויכול לעבוד רק בשירותי קרקע.
גידי לא מגלה זאת למשפחתו.
האם מירי (רונית אלקבץ) מנהלת את גן הילדים במושב ונחשבת כגננת מוערכת.
יחסיה עם גידי בשפל והיא מקיימת יחסים עם דורון (יורם טולדנו), אבא של אחת מהילדות בגן.
בנם הצעיר יוני (יואב רוטמן) מתכונן לבר המצווה ולומד לקרוא את ההפטרה של פרשת נח והמבול אצל הרב גושן (יעקב כהן).
יוני רואה את בתו של הרב יעל (ליר כץ) גולשת בבגד ים חשוף ומבקש ממנה שתלמד אותו לגלוש אחרת יגלה זאת לאביה הרב.
להורים יש בן בגיל 17 בשם תומר (מיכאל מושונוב) שסובל מאוטיזם קשה ונמצא שנים במוסד.
המוסד עומד להיסגר מסיבות כלכליות והמנהלת יהודית (אסתי זקהיים) מודיעה לגידי ולמירי כי עליהם לקחת אותו הביתה.
יוני מקבל את אחיו בצורה קשה.
הוא לא מסתגל להרגליו של תומר לאסוף חרקים רבים שמסתובבים בבית.
למירי אין ברירה אלא לקחת את תומר איתה לגן, מה שמעורר את זעמן של האימהות.
באחת הפעמים בורח תומר לתוך לול גדול, תופס תרנגולת ומועך ביצה כשכל התושבים צופים בו עד שמגיע יוני ומוציא אותו משם.
היחסים בין האחים משתפרים בעוד שבין ההורים הם מידרדרים.
יוני המחונן כותב את שיעורי הבית לתלמידים תמורת כסף אותו הוא מוסר למנהל מכון כושר (ליאור רז) לקניית אבקת פלא בונה גוף.
הוא אף מרבה להתאמן כדי שיוכל לעמוד נגד תלמידים שמציקים לו.
הוא נתפס והיועצת החינוכית מיכל (לנה אטינגר) מזהירה אותו בנוכחות גידי.
שחר (דקל עדין) בנו של דורון, כועס על מירי ויחסיה עם אביו.
הוא מתנקם בתומר וביחד עם חבריו הם מוצאים אותו בתוך סירה במחסן, מכניסים את הסירה לים והיא מתחילה לשקוע.
יוני ויעל מגיעים ברגע האחרון וביחד עם שחר הם מצילים את תומר מטביעה ואחרי אשפוז הוא מתאושש.
לבסוף נערכת בר המצווה בבית הכנסת ויוני קורא את ההפטרה כשתומר יושב בקהל וחוזר אחריו.
לאחר מכן מתכנסים האורחים בבית כשאלי הטייס (דני שטג) מנמיך לקראתם ומרסס אותם במים.
על החוף מתעוררת סערת ברקים ויורד מבול.
שם השחקן/יתשם הדמותהערותרונית אלקבץמירי רושקוגננתצחי גראדגידי רושקוטייס ריסוסיואב רוטמןיוני רושקומיכאל מושונובתומר רושקואוטיסט בתפקוד נמוךליר כץיעלבת הרב יעקב כהןהרב גושןשמיל בן אריגורמןמנהל מנחת מטוסיםאסתי זקהייםיהודיתמנהלת מוסדדני שטגאליטייס ריסוסלנה אטינגרמיכליועצת חינוכיתדקל עדיןשחרבנו של דורוןליאור רזרפיבעל מכון כושר
מִבְזַק מִבְצְעֵי טַיִס המוכר בעגה כ-נוֹטָאם (מהמושג האנגלי NOTAM, שהוא ראשי תיבות של: Notice To Airmen או Notice to Air Men או Notice to Air Missions) הוא פורמט מידע המופץ על ידי רשויות התעופה האזרחיות המקומיות לגבי סיכונים אפשריים והגבלות באזור, נתיב או שדה תעופה מסוים המסוגלים להשפיע על הטיסה.
הנוטאם מוגדר כהודעה המופצת באמצעי טלקומוניקציה הכוללים מידע הנוגע לביסוס, התניה, שינוי בכל מתקן אווירונאוטי, שירות, הליך או גורם סיכון, שהיידוע בזמן לגביהם קריטי לצוותים העוסקים בפעילות טיסה.
הנוטאמים מיוצרים ומופצים לצרכנים על ידי רשויות וסוכנויות ממשלתיות על פי נספח 15 – שירותי מידע אווירי של אמנת שיקגו המוכרת באנגלית כ-Convention on International Civil Aviation ובראשי התיבות CICA.
מספר שיפורים ושינויים ל-CICA אפשרו ייצור מערכות הפצת נוטאמים אוטומטיות.
פורמט הנוטאם קיבל ביקורת לאורך השימוש בו בטענה שהפורמט לא קריא וקשה בהרבה מקרים להבין את המידע הנמסר במברק.
אמצעים כמו תיק טיסה אלקטרוני מסוגלים לעזור ולפרש מידע נוטאמים ולעזור בארגונם לפני ובמהלך טיסה.
ב-11 בינואר 2023 כשלה מערכת הנוטאם של ארצות הברית , מה שהביא לקרקוע של כל הטיסות הפנימיות בארצות הברית עד 9 בבוקר זמן חוף מזרחי (UTC−05:00) באותו היום.
הנוטאמים נכתבים ומופצים בצורה יזומה מהסיבות הבאות:
פעילות אווירית שסוגרת או מגבילה מרחב אווירי או שדה תעופה כגון מפגנים אוויריים, סלונים אוויריים, פעילות צניחה, דאייה, דאיית עפיפונים, שיגור רקטות וכדומה.
תרגילים צבאיים בגללם סוגרים שטח אווירי מסוים.
אמצעי תקשורת וניווט לא פעילים באזור או בשדה.
תאורות מסלול או תאורת מכשולים גבוהים לא תקינות.
מכשולים זמניים דוגמת מנופים בקרבת שדות או נתיב טיסה נמוך.
מעבר להקת עופות הגורמת לסיכון טיסה (מכונה גם BIRDTAM).
הודעות על מצב מסלולי טיסה, מסלולי הסעה, רחבות חנייה בהקשר של מצב שלג או קרח (מכונה גם SNOTAM).
הודעות על שינוי משמעותי בזיהום שנוצר על ידי אפר געשי או אבק (מכונה גם ASHTAM).
סיכון בקוד תוכנה והעדכון הנדרש לתיקון או הקטנת הסיכון.
כאמור, הנוטאם הוא סטנדרט המותאם לתשדורות מברקים קצרים ובינלאומיים ועל כן מוגבל לשפה האנגלית וכולל מספר הגבלות, כגון שימוש בעיקר באותיות גדולות, המעטה בשימוש בסימנים ופסיקים למיניהם.
הסטנדרט של הארגון הבין-לאומי לתעופה אזרחית לנוטאמים הוא כדלקמן:
השורה הראשונה כוללת אמצעי לזיהוי של הנוטאם – סדרה, מספר סידורי ושנת הוצאה; סוג הנוטאם – חדש, החלפה או ביטול (NEW, REPLACE או CANCEL); וכן התייחסות לנוטאם הקודם במידה והוא מבטל (NOTAMC) או מחליף אותו (NOTAMR).
שורה Q כוללת את המידע למי הנוטאם מיועד, יחד עם תיאור בסיסי שלו.
המידע בשורה הזאת מוצפן לפי טבלאות ICAO המאפשרות זיהוי והצגה אלקטרוניות של הנוטאם.
שורה A מתארת את מרחב הפיקוח התעופתי (מכונה גם FIR), או השדה עליו חל המידע הרשום בנוטאם.
שורה B כוללת מידע על תאריך וזמן התחלה (לתנאים הגבלות וכדומה), ומסודרת לפי פורמט YYMMDDhhmm – כלומר שתי ספרות של שנה (YY), אחריהן שתי ספרות חודש (MM), שתי ספרות יום (DD), שתי ספרות שעה (hh), ולבסוף שתי ספרות של דקה (mm).
כל הזמנים הם בזמן אוניברסלי מתואם (UTC או ZULU).
שורה C כוללת מידע על תאריך וזמן סוף.
מסודר באותו פורמט כמו שורה B.
שורה D לעיתים לא מופיעה במברקים וכוללת מידע נוסף כגון האם יש אירוע שנמשך שבוע, אבל ההגבלות בגללו הן בשעות מסוימות במהלך היום.
שורה E כוללת את התיאור המלא של הנוטאם.
התיאור הוא באנגלית אבל יכול לכלול קיצורים ומילים רבות בראשי תיבות.
הקיצורים גם מאופיינים על ידי ה-ICAO.
שורות F ו-G מתארות הגבלות גובה במידה וזה רלוונטי לנוטאם.
בשורות אלו SFC משמעותו גובה פני הקרקע, UNL משמעותו ללא הגבלה.
גבהים ספציפיים יופיעו בערכים של רגל בפורמט של רום טיסה או בשילוב ביניהם.
דוגמה לנוטאם לנמל התעופה לונדון הית'רו:
יש לקרוא את זה כדלקמן:
שורה A – נמל התעופה לונדון הית'רו (EGLL).
שורה E – בגלל עבודות מתמשכות (), מסלול הסעה B סגור בין המפגשים F ו-R ().
מסלול הסעה R סגור בין מפגשים A ו-B (), ומופנה בעזרת קו אמצע ירוק תאורת שפת מסלול הסעה כחולים (), נא לפעול בזהירות ().
מבוסס על שקרים היא סדרת דרמה אמריקאית שנוצרה על ידי מייגן אופנהיימר ומבוססת על רומן באותו שם מאת קרולה לאברינג שיצא לאור בשנת 2018.
הסדרה עלתה לשידור בפלטפורמת הזרמת התוכן הולו ב-7 בספטמבר 2022. בדצמבר 2024, הסדרה חודשה לעונה שלישית.
הסדרה מתמקדת ביחסים הסוערים בין סטודנטית בשנה הראשונה בקולג', לוסי אולברייט (גרייס ואן פאטן), לבין סטיבן דה-מרקו (ג'קסון וייט), סטודנט בשנתו השלישית, לאורך שמונה שנים.
העלילה מתרחשת בשנות ה-2000 המאוחרות בקולג' פיקטיבי בצפון מדינת ניו יורק בשם קולג' ביירד.
לוסי אולברייט (גרייס ואן פאטן) – סטודנטית צעירה ואינטליגנטית אשר נאבקת להתמודד עם משקעי עברה ועם מערכת היחסים המורכבת שלה עם סטיבן.
סטיבן דה-מרקו (ג'קסון וייט) – סטודנט שאפתן ואינטליגנטי בעל קסם אישי שמסתיר צדדים מניפולטיביים ותככניים.
דמותו מתמודדת עם שאיפות אישיות גבוהות שמובילות אותו לקונפליקטים רגשיים ומוסריים, בעיקר במערכת היחסים המורכבת עם לוסי.
ברי (קתרין מיסאל) – חברה קרובה ונאמנה של לוסי ופיפה.
דמותה מתוארת כעדינה, אך גם כמי שמתמודדת עם אתגרים אישיים שמערערים את ביטחונה העצמי.
ברי מייצגת קול של תמיכה ונאמנות בחייה של לוסי, אך לאורך העלילה מתגלים צדדים נוספים ומפתיעים באישיותה.
ריגלי (ספנסר האוס) – חברו הקרוב של סטיבן ואחד הסטודנטים הפופולריים בקולג'.
בחור כריזמטי ומשעשע, אך לעיתים נאבק להתמודד עם הלחץ החברתי והאישי שמלווה את חייו.
פיפה (סוניה מנה) – חברה של לוסי וברי.
חוותה קשיים חברתיים במהלך התיכון ונוטה לרצות את חבריה החדשים בקולג'.
מפתחת מערכת יחסים על ריגלי.
אוון (ברנדן קוק) – השותף של סטיבן וחבר טוב שלו ושל ריגלי.
בא מבית עמיד ומתואר כבחור "טוב" עם מזג רגוע.
מפתח מערכת יחסים עם ברי.
דרו (בנג'מין ודסוורת') (עונה ראשונה; אורח בעונה השנייה) – אחיו של ריגלי הנאבק עם אשמה ותוצאות של החלטות עבר.
דיאנה (אליסיה קרואדר) – סטודנטית חזקה ודומיננטית שמצטיירת כאישה שאפתנית ובעלת כושר מנהיגות, אך לעיתים קרובות מתמודדת עם קונפליקטים פנימיים הנוגעים לאמון ונאמנות.
מנהלת מערכת יחסים לסירוגין עם סטיבן.
אוליבר (טום אליס) (עונה שנייה) – פרופסור כריזמטי באוניברסיטה ובעלה של מריאן.
דמותו מתוארת כמניפולטיבית ומלאת סתירות, תוך שהוא מנהל רומן סודי עם ברי.
ב-1 בספטמבר 2020, הוכרז שאמה רוברטס חתמה על הסכם הפקה ראשון עם הולו דרך חברת ההפקות שלה Belletrist TV, והפרויקט הראשון שלה יהיה עיבוד לרומן "מבוסס על שקרים".
ב-3 באוגוסט 2021, הולו נתנה אישור להפקת הסדרה ישירות, כשמייגן אופנהיימר מתפקדת כיוצרת וכמפיקה בפועל.
בדצמבר 2024, הסדרה חודשה לעונה שלישית.
עם ההכרזה על הפקת הסדרה, נחשף כי גרייס ואן פאטן תככב בתפקיד הראשי.
בנובמבר 2021, ג'קסון וייט הצטרף לצוות השחקנים.
בחודשים שלאחר מכן הצטרפו סוניה מנה, קתרין מיסאל, אליסיה קרואדר, ברנדן קוק, ספנסר האוס, ובנג'מין ודסוורת' לצוות.
ב-9 במאי 2025, פורסם כי קוסטה ד'אנג'לו לוהק לעונה השלישית של הסדרה בתפקיד קבוע ויגלם את אלכס, סטודנט לתואר שני בפסיכולוגיה וסוחר סמים, שיש לו עבר מורכב עם ברי.
הסדרה זכתה לביקורות מעורבות עד חיוביות.
באתר Rotten Tomatoes קיבלה ציון של 75%, וב-Metacritic ציון משוקלל של 65 מתוך 100, המציין "ביקורות חיוביות לרוב".
המבקרים שיבחו את המשחק של גרייס ואן פאטן וג'קסון וייט ואת התיאור המורכב של מערכת היחסים המרכזית, אך הביעו ביקורת על התקדמות העלילה ועל השימוש בקלישאות מסוימות.
בספטמבר 2024, דווח שהסדרה נכנסה לרשימת עשר הסדרות המקוריות הנצפות ביותר בארצות הברית לפי אפליקציית TV Time.
מבחן, בחינה או מבדק הוא כלי מדידה או תהליך שיטתי שנועד לבחון תכונה (כמו: טיב הידע או הביצוע, כישורים, אופי) של אדם בתחום מסוים, לרוב באמצעות שאלון עליו הוא נדרש לענות בזמן מוגבל.
טיב הביצוע יכול להימדד ביחס לביצועי שאר האנשים או ביחס לחומר הלימודי, על פי קריטריונים קבועים מראש.
כל מבחן בודק, למעשה, משתנה מסוים, האמור להצביע תכונות של על משתנה אחר.
למשל, מבחן אינטליגנציה (IQ) אמור להצביע על מידת התבונה של אדם, בעוד שלמעשה הוא מודד משתנה אחר, אשר, אמנם, קשור במשתנה האינטליגנציה אך אינו זהה לו.
כך גם מבחנים פסיכוטכניים, האמורים לנבא את יכולותיו של אדם, אולם, תוצאות המבחן, גם אם מצביעות על היכולות, אינן נותנות תשובות, שהן נכונות בהכרח בכל המקרים, לגבי היכולות האמיתיות.
מבחנים לגבי בני אדם משמשים בתחומים שונים, כמו: בפסיכולוגיה קלינית (מבחני אישיות), בתחום החינוך, בו המבחן הוא הכלי העיקרי בו נעשות הערכה ומדידה בחינוך פורמלי, בתחומי התעסוקה והקבלה לעבודה ועוד.
חקר המבחנים ותכנונם נעשה במסגרת תורת המבחנים.
במבחן רב-ברירתי משתמשים בשאלה ובמספר תשובות אפשריות ("מסיחים") שאחת מהם היא התשובה הנכונה לדוגמה:
כמה כוכבי לכת מונים במערכת השמש?
לפעמים אף אחת מהתשובות נכונות או שכולן נכונות ויש תשובות בנוסח: "אף תשובה אינה נכונה" או "תשובות א' ו ד' נכונות" או "כל התשובות נכונות".
מבנה זה מאפשר את מתן התשובה הנכונה גם ללא כל הבנה בנושא.
למעשה, תוחלת הציון במבחן המכיל תשובה נכונה ושלושה מסיחים (כלומר, כמו בדוגמה, 4 אפשרויות) היא 25, בניגוד לתוחלת 0 במבחן התשובות החופשיות המקביל.
כדי לבטל את כדאיות הניחוש נבנו מבחנים בהם הניקוד לתשובה שגויה הוא שלילי.
סוג זה של מבחן מכונה מבחן סיבירי, כנראה בגלל אפשרות קבלת ציון הנמוך מ-0. גרסאות נוספות של המבחן מתירות הקפה של יותר מתשובה אחת בכל שאלה וגם בהן תוחלת הציון של נבחן חסר ידע היא 0.
מבחן בשאלות חופשיות קשה יותר לבדיקה אך קל יותר להכנה (לרוב האנשים) ולא מאפשר ניחוש בניגוד למבחן אמריקאי.
יש מבחנים שדורשים תשובה בת מילים ספורות, לעיתים אפילו מילה אחת בלבד, ויש הדורשים מענה ארוך ומפורט.
- (דוגמה לשאלת מילה אחת)
כתוב על התרבות האנגלית - (דוגמה לשאלה שבה צריך לפרט)
מבחן הנעשה מול עיני הבוחן מתאים למבחני נגינה, משחק (מבחן בד), שפה, נהיגה ועוד, שבהם יש לעמוד על יכולתו המעשית של הנבחן.
גם המבחן המעשי נחלק לכמה סוגים: מבחן שהנבחן עובד בזמנו החופשי ונבדק בסוף על ידי הבוחן ומבחן שהבודק מסתכל על אופן הביצוע.
מבחן פסיכוטכני: מהותו לבחון את רמת היצירתיות והחשיבה של האדם.
מבחן MMPI או שאלון האישיות הרב שלבי של מינסוטה הוא מבחן אישיות למבוגרים בפסיכולוגיה קלינית.
המבחן פותח בשנות ה-40 של המאה ה-20, על פי קריטריון אמפירי על ידי החוקרים האת'וויי (S.
השאלון נועד לגלות פסיכופתולוגיות או הפרעות בולטות בהתנהגות, ומיועד לבוגרים מעל גיל 18. בהמשך פותח השאלון ונוצרו מספר גרסאות שלו.
בשנת 1984 בוצע מחקר השוואתי עם מבחן הצבעים של לישר שהצביע על חוסר התאמה בין התוצאות.
ב-1989 נערך עדכון במבחן, שנקרא MMPI 2, וב-2008 נערך עדכון נוסף, שנקרא MMPI 2 RF.
המבחן לא מיועד ככלי יחיד לאבחון והערכה פסיכולוגית, ויכול לשמש רק במשולב עם כלים פסיכולוגים נוספים.
במקור המבחן מועבר כשאלון מודפס בו מסמן הנבדק את תשובותיו בעיפרון/עט, אך כיום ניתן לעשות אותו גם במחשב.
זמן העברת המבחן הוא בין שעה לשעה וחצי; לא חייבים לסיים את ההעברה באותו יום, אך במידה והוא פוצל יש להעביר אותו תוך ארבעה ימים.
יש להעביר את המבחן במקום שקט ונוח.
ניתן להעבירו באופן יחידני או קבוצתי, נמצא כי אין לצורת ההעברה השפעה על התוצאות.
המבחן נוצר בהתאם לנורמה המקובלת בחברה המערבית, ולכן הוא לא מומלץ לשימוש כאשר המוצא התרבותי של הנבדק שונה מהותית מכך.
גורמים נוספים העלולים להשפיע על הביצוע הם קשיי למידה, שימוש בסמים, בעיות ראייה וכדומה; הבוחן מבקש מהנבדק לציין בפניו לפני ההעברה אם קיימים קשיים כאלו.
פריטי המבחן מחולקים לעשר קטגוריות, שפותחו על פי קריטריון אמפירי, כך שנוצרים סולמות קליניים.
כמו כן המבחן כולל סולמות תוקף, המסייעים לעמוד על יחסו של הנבדק למבחן (למשל, האם הוא נוטה לשקר בתשובותיו).
Hs - היפוכונדריה, עיסוק יתר בתפקוד הגוף, חשש ממחלות (בעל 32 פריטים).
D - דיכאון, הערכת תסמינים דיכאוניים, מצב רוח ירוד, חוסר תקווה (בעל 57 פריטים).
Hy - היסטריה, במצבי דחק יש התנהגות לא תקינה שמלווה בין השאר בתסמינים גופניים (בעל 60 פריטים).